pythainlp/thai_wikipedia_clean_20230101 huggingface dataset:
คุณสิบสาม เป็นสุนัขพันธุ์บอร์เดอร์เทอร์เรียเพศเมีย เกิดเมื่อวันอาทิตย์ที่ 13 ธันวาคม พ.ศ. 2530 มีพี่น้องจำนวนสี่ตัว จึงได้ชื่อว่า "อาทิตย์", "สิบสาม", "ธันวา" และ "สามสิบ" เมื่อยังเด็ก สมเด็จพระเจ้าพี่นางเธอฯ ทรงเรียกสุนัขทรงเลี้ยงครอกนี้ และมีสิบสามเพียงตัวเดียวที่คลานเข้ามาหาพระองค์ จากนั้นมาสิบสามจึงกลายเป็นสุนัขทรงเลี้ยงที่พระองค์ท่านทรงผูกพันมากที่สุด และได้ติดตามพระองค์ไปในทุกที่
ในวันที่ 13 ธันวาคม พ.ศ. 2543 สมเด็จพระเจ้าพี่นางเธอฯ ทรงจัดงานเลี้ยงวันเกิดให้กับคุณสิบสามเป็นปีแรก ที่วังเลอดิส มีซุ้มอาหาร การแสดง และจับสลากของขวัญพระราชทานแก่สัตวแพทย์ที่ถวายงาน โดยในปีนั้น สมเด็จพระเจ้าพี่นางเธอฯ พระราชทานทรัพย์ส่วนพระองค์จำนวน 1 ล้านบาท แก่โรงพยาบาลสัตว์เล็ก คณะสัตวแพทยศาสตร์ จุฬาลงกรณ์มหาวิทยาลัย จัดตั้งเป็น เงินทุนสิบสาม นำดอกผลจากกองทุนมาใช้ช่วยเหลือในการรักษาสัตว์ป่วยอนาถา หรือเจ้าของสัตว์ที่มีรายได้น้อย และสัตว์ที่เป็นโรคเรื้อรัง เช่น โรคไต โรคเบาหวาน โรคหัวใจ
คุณสิบสามมีอายุยืนยาว 15 ปีเศษ จึงล้มป่วยลงและสิ้นใจในอ้อมพระหัตถ์ของพระองค์เมื่อวันที่ 7 มกราคม พ.ศ. 2546 อายุ 15 ปี 22 วัน คณะสัตวแพทย์ศาสตร์ จุฬาลงกรณ์มหาวิทยาลัยได้จัดทำรูปปั้นรูปคุณสิบสามถวาย ตั้งอยู่หน้าทางเข้าพระตำหนักวิลล่าวัฒนา ส่วนในวันที่ 13 ธันวาคมของทุกปี ก็ยังคงมีการจัดงานรื่นเริงที่วังเลอดิส แต่เปลี่ยนชื่องานเป็นงานรำลึกถึงคุณสิบสามแทน
คาสิโอ้
โอเป็ก
โอเป็ค
ปัวตู-ชารองต์
อุทยานแห่งชาติน้ำตกเจ็ดสาวน้อย
อุทยานแห่งชาติน้ำตกเจ็ดสาวน้อย ตั้งอยู่ในท้องที่ของอำเภอปากช่อง จังหวัดนครราชสีมา และอำเภอมวกเหล็ก อำเภอวังม่วง จังหวัดสระบุรี ได้รับการจัดตั้งเป็นอุทยานแห่งชาติในวันที่ 26 ธันวาคม พ.ศ. 2559 นับเป็นอุทยานแห่งชาติลำดับที่ 129 ของไทย
ด้านธรรมชาติ.
เป็นน้ำตกชั้นเตี้ย ๆ มีทั้งหมด 7 ชั้น ซึ่งแต่ละชั้นจะมีความสูงประมาณ 2–5 เมตร (โดยเฉลี่ย 4) บางชั้นมีแอ่งขนาดกว้างที่สามารถลงเล่นน้ำได้
อยู่บนทางหลวงแผ่นดินหมายเลข 2089 เกิดจาการที่ต้นไม้บนถนนสายนั้นโน้มยอดเข้าหากัน จึงมองดูคล้ายกับอุโมงค์
เฉิงตู เจ-10
เฉิงตู เจ-10 (ภาษาอังกฤษ: Chengdu J-10; อักษรจีนตัวย่อ: 歼十-10; อักษรจีนตัวเต็ม: 殲-10; พินอิน: Jiān 10; : Firebird) เป็นเครื่องบินขับไล่หลากหลายบทบาทขนาดเบาและเป็นกำลังหลักของกองทัพอากาศกองทัพปลดปล่อยประชาชนในปัจจุบัน เป็นเครื่องบินรบรุ่นที่ 4.5 สร้างโดยโรงงานสร้างอากาศยานเฉิงตูแห่งสาธารณรัฐประชาชนจีน
เจ-10 ถูกออกแบบให้เป็นเครื่องบินขับไล่เอนกประสงค์ความคล่องตัวสูงจากการใช้แผนแบบปีกสามเหลี่ยม และคานาร์ด สามารถติดตั้งอาวุธได้หลายหลายทั้งอากาศสู่อากาศและอากาศสู่พื้น
รุ่นแรกๆของ J-10 นั้น ใช้เครื่องยนต์ไอพ่นเทอร์โบแฟนของรัสเซีย ไลยูก้า แซตเทิร์น AL-31FN ในอนาคตนั้น ทางประเทศจีนมีโครงการติดตั้งเครื่องยนต์ในประเทศ WS-10A (WoShan-10A) Taihang ซึ่งสร้างขึ้นโดยใช้แกนโมดูลของเครื่องยนต์พลเรือน CFM-56 เป็นต้นแบบ แต่จนปัจจุบัน (พ.ศ. 2559) อยู่ในขั้นตอนการผลิตขั้นเริ่มต้น โปรเจกต์ล่าช้ากว่าแผนงานร่วมสิบปี ทำให้ยังต้องพึ่งพาเครื่องยนต์จากรัสเซียอยู่ต่อไป
สมรรถนะของเครื่องบินรบแบบ J-10 ที่ติดตั้งเครื่องยนต์รัสเซียนั้น ใกล้เคียงกับ F-16C/D บล็อกแรกๆ วิเคราะห์โดยนักวิเคราะห์ทางทหารตะวันตก แต่ราคาถูกกว่า
ในปี 2014 ทางการจีนได้ขออนุญาตทางการรัสเซียเพื่อให้ส่งออกเครื่องยนต์รุ่นล่าสุด AL-31FN Series 3 สำหรับการพัฒนาสมรรถนะของ J-10 ให้ดียิ่งขึ้น ทั้งยังได้บรรจุเรดาร์ AESA แบบใหม่ที่ทางการจีนพัฒนาขึ้นเองเข้าไปด้วยบปี
และในปี 2015 จากการประเมินสมรรถนะของเครื่องบินรบแบบ J-10 ที่ติดตั้งเครื่องยนต์รัสเซียนั้น ทางอาร์เจนตินามีความสนใจในเครื่องบินรุ่นนี้ เนื่องจากว่า นอกจากจะมีประสิทธิภาพเท่าเทียมเครื่องจากตะวันตกในพิกัดเดียวกัน แต่มีราคาถูกกว่า
ปัจจุบันเฉิงตู เจ-10 มีประจำการอยู่ในกองทัพอากาศจีน
อุทยานแห่งชาติพุเตย
อุทยานแห่งชาติพุเตย เป็นอุทยานแห่งชาติแห่งเดียวในจังหวัดสุพรรณบุรี ตั้งอยู่ในท้องที่ของอำเภอด่านช้าง จังหวัดสุพรรณบุรี เป็นอุทยานแห่งชาติลำดับที่ 85 ของประเทศไทย
พุเตย เป็นอุทยานแห่งชาติที่เกิดเหตุการณ์เครื่องบินเลาดาแอร์ เที่ยวบินที่ 004 ประสบอุบัติเหตุตก เมื่อวันที่ 26 พฤษภาคม พ.ศ. 2534 มีผู้เสียชีวิต 223 คน
อุทยานแห่งชาติพุเตย เป็นอุทยานแห่งชาติแห่งเดียวในจังหวัดสุพรรณบุรี ครอบคลุมพื้นที่ในอำเภอด่านช้าง จังหวัดสุพรรณบุรี ประกอบด้วยป่าที่สมบูรณ์ เทือกเขาสลับซับซ้อนมีความลาดชันมาก ส่วนที่สูงที่สุดเรียกว่า “ยอดเขาเทวดา” มีระดับความสูง 1,123 เมตรจากระดับน้ำทะเลปานกลาง เป็นแหล่งต้นน้ำลำธารหลายสาย มีป่าสนสองใบธรรมชาติที่สวยงามเหมาะที่จะเป็นแหล่งท่องเที่ยวพักผ่อนหย่อนใจ มีเนื้อที่ประมาณ 198,422 ไร่ หรือ 317.48 ตารางกิโลเมตร
เนื่องด้วยกรมป่าไม้ได้พิจารณาเห็นว่าพื้นที่ป่าไม้ในเขตป่าสงวนแห่งชาติป่าองค์พระ ป่าเขาพุระกำ ป่าเขาห้วยพลู ท้องที่อำเภอด่านช้าง จังหวัดสุพรรณบุรี ซึ่งเดิมเป็นวนอุทยานพุเตย วนอุทยานพุกระทิง วนอุทยานเตรียมการตะเพินคลี่ และป่าไม้ข้างเคียงมีสภาพป่าที่อุดมสมบูรณ์ สมควรที่จะอนุรักษ์ไว้ ดังนั้นกรมป่าไม้จึงมีคำสั่ง ที่ 1224/2537 ลงวันที่ 21 กรกฎาคม 2537 ให้นายพันเทพ อันตระกูล นักวิชาการป่าไม้ 6 ไปดำเนินการสำรวจข้อมูลเพิ่มเติม และจัดตั้งวนอุทยานพุเตย วนอุทยานพุกระทิง ในพื้นที่ป่าสงวนแห่งชาติป่าองค์พระ ป่าเขาพุระกำ จังหวัดสุพรรณบุรี และจัดตั้งเป็นอุทยานแห่งชาติตามพระราชบัญญัติอุทยานแห่งชาติ พ.ศ. 2504 โดยทำหน้าที่เป็นหัวหน้าอุทยานแห่งชาติ จากผลการสำรวจพบว่า ประกอบไปด้วยทรัพยากรธรรมชาติที่สำคัญและมีค่า เช่น พันธุ์ไม้ ของป่า สัตว์ป่านานาชนิด ตลอดจนทิวทัศน์ ป่า ภูเขา เกาะ และน้ำตก ที่สวยงามยิ่ง สมควรกำหนดให้เป็นอุทยานแห่งชาติ เพื่อสงวนไว้ให้คงอยู่ในสภาพธรรมชาติเดิมมิให้ถูกทำลายหรือเปลี่ยนแปลงไป
คณะรัฐมนตรีได้มีมติอนุมัติในหลักการเมื่อวันที่ 1 กรกฎาคม 2540 โดยได้มีพระราชกฤษฎีกา กำหนดบริเวณที่ดินป่าองค์พระ ป่าเขาพุระกำ และป่าเขาห้วยพลู ในท้องที่ตำบลองค์พระ ตำบลห้วยขมิ้น ตำบลนิคมกระเสียว ตำบลวังยาว และตำบลด่านช้าง อำเภอด่านช้าง จังหวัดสุพรรณบุรี เพื่อจัดตั้งเป็นอุทยานแห่งชาติพุเตย โดยประกาศลงในราชกิจจานุเบกษา เล่ม 115 ตอนที่ 67 ก ลงวันที่ 30 กันยายน พ.ศ. 2541 นับเป็นอุทยานแห่งชาติลำดับที่ 85 ของประเทศไทย
สภาพทั่วไปเป็นเทือกเขาสลับซับซ้อนมีความลาดชันมาก ประกอบด้วยเขาผาแดง เขาพุเตย เขาพุระกำ เขาปลักหมู เขาขโมย เขาม่วงเฒ่า เขาปะโลง และเขาห้วยพลู โดยมียอดเขาเทวดา สูงสุด มีระดับความสูง 1,123 เมตรจากระดับน้ำทะเลปานกลาง ซึ่งเทือกเขาเหล่านี้เป็นต้นกำเนิดของลำห้วยที่สำคัญหลายสาย ได้แก่ ลำตะเพิน ห้วยเหล็กไหล ห้วยองคต ห้วยองค์พระ ห้วยท่าเดื่อ ห้วยขมิ้น ซึ่งไหลลงเขื่อนกระเสียว อำเภอด่านช้าง จังหวัดสุพรรณบุรี
สภาพอากาศโดยทั่วไปของอุทยานแห่งชาติพุเตย อากาศค่อนข้างร้อนในช่วงต้นปี และมีฝนตกชุกตลอดปี โดยเฉพาะช่วงเดือนสิงหาคม-ตุลาคม จะมีปริมาณน้ำบริเวณน้ำตกไหลมากกว่าปกติ
สภาพป่าโดยทั่วไปยังมีความอุดมสมบูรณ์อยู่มาก ประกอบด้วย ป่าสนสองใบธรรมชาติ ป่าดิบชื้น ป่าเบญจพรรณ ป่าเต็งรังผสมป่าดิบแล้ง พรรณไม้ที่สำคัญได้แก่ เหียง พลวง แดง ชิงชัน ประดู่ มะค่าโมง ไผ่ป่าต่าง ๆ สนสองใบ
สัตว์ป่ามีอยู่ชุกชุมมาก เนื่องจากมีแหล่งน้ำและแหล่งอาหารสมบูรณ์ สัตว์ป่าทั่วไปได้แก่ เสือ เก้ง ชะนี หมี นางอาย หรือลิงลม เม่น งูจงอาง งูเห่า หมูป่า อีเห็น ลิง ฯลฯ
โดยรถยนต์
แหล่งท่องเที่ยว :: ด้านธรรมชาติที่สวยงาม.
ป่าสนสองใบ อยู่บนเทือกเขาพุเตย ห่างจากบ้านป่าขีด และที่ทำการอุทยานแห่งชาติพุเตย ประมาณ 7 กิโลเมตร ทางไปจะผ่านศาลเลาด้าห์ ซึ่งเครื่องบินโดยสารเลาด้าห์แอร์ตก เมื่อวันที่ 26 พฤษภาคม 2534 มีผู้เสียชีวิต 223 คน มีต้นสนสองใบขนาด 2-3 คนโอบ อายุประมาณ 200-300 ปี ขึ้นอยู่ทั้งหมด 1,376 ต้น เมื่อขึ้นไปถึงบนป่าสนสองใบจะสามารถชมวิวทิวทัศน์ได้กว้างไกล มองเห็นเหมือนทะเลภูเขาซึ่งมีลมเย็นพัดผ่านตลอดเวลา เหมาะสำหรับนักท่องเที่ยวที่ชอบเดินป่าชมความงามของพฤกษชาติ
น้ำตกตะเพินคลี่ อยู่เลยไปจากน้ำตกพุกระทิง โดยใช้เส้นทางจากทุ่งมะกอกไปบ้านป่าผาก แล้วเลี้ยวซ้ายขึ้นเขาไปบ้านตะเพินคลี่ ซึ่งเป็นหมู่บ้านชาวกะเหรี่ยงเก่าแก่ อยู่ติดเขตแนวกันชนมรดกโลก เขตรักษาพันธุ์สัตว์ป่าห้วยขาแข้ง เป็นหมู่บ้านปลอดอาวุธทุกประเภท น้ำตกตะเพินคลี่ ห่างจากหมู่บ้านเล็กน้อย เป็นน้ำตกที่สวยงามที่สุดมีน้ำตกไหลตลอดปี มองจากน้ำตกจะเห็นยอดเขาเทวดาสูง 1,123 เมตร น้ำตกแห่งนี้เคยมีการประชาสัมพันธ์การท่องเที่ยวที่สำคัญของทางจังหวัดสุพรรณบุรี
ถ้ำนาคี หมีน้อย ห้อยระย้า และผาใหญ่ อยู่ใกล้ที่ทำการอุทยานแห่งชาติพุเตย (บ้านป่าขี้) ห่างจากอำเภอด่านช้างประมาณ 30 กิโลเมตร มีหินงอก หินย้อย ที่สวยงามตามธรรมชาติ เป็นที่ชุมนุมของสัตว์ป่าอาทิเช่น หมี งูจงอาง เม่น อ้น สุนัขจิ้งจอก หมูป่า และค้างคาวมากมาย ถ้ำแห่งนี้อยู่ในเขาตู่ตี่ซึ่งมีต้นจันผา บัวสวรรค์ ขึ้นอยู่อย่างหนาแน่น
น้ำตกตาดใหญ่ จากทางแยกศาลเลาด้าห์ไปป่าสนสองใบธรรมชาติอีกด้านหนึ่งเดินทางเข้าไปตามป่าสมบูรณ์ ธรรมชาติเต็มไปด้วย ต้นไม้ สัตว์ป่าชุกชุม เดินตามร่องห้วย ไปทางเท้าเข้าหมู่บ้านกกเชียง ตำบลห้วยขมิ้น อำเภอด่านช้าง จังหวัดสุพรรณบุรี อีกประมาณ 4 กิโลเมตร ก็พบน้ำตกตาดใหญ่ เป็นน้ำตกที่มีบรรยากาศร่มรื่นเย็นมาก มีพืชชั้นล่างพันธุ์ไม้ เฟิร์น มอส เกาะตาม รากไม้กิ่งไม้ดูเขียวขจี น้ำตกมีหลายชั้นใกล้กันแต่ละชั้นมีแอ่งหรืออ่างธรรมชาติไม่ลึก นักท่องเที่ยวสามารถลงไปเล่นน้ำตกหรือตั้งแคมป์ พักผ่อน ได้อย่างสบายใจและปลอดภัย
ผาใหญ่ เป็นหน้าผาสูงบริเวณเขาตู่ตี่ อยู่ห่างจากที่ทำการอุทยานแห่งชาติ 2 กิโลเมตร บนเขายังมีถ้ำย้อยระย้า ซึ่งมีหินงอกหินย้อยงดงาม ยามกระทบแสงจะส่องประกายแวววาว การเดินทางขึ้นสู่ถ้ำลำบากพอสมควร บางช่วงต้องปีนไต่ไปตามไหล่เขา
น้ำตกพุกระทิง อยู่ที่บ้านคลองเหล็กไหลใกล้บ้านวังโหรา จะมีทางลูกรังเข้าไปถึงน้ำตกพุกระทิง จากอำเภอด่านช้างถึงน้ำตกพุกระทิง มีอ่างเก็บน้ำลำตะเพินตามโครงการอันเนื่องมาจากพระราชดำริ และมีหน่วยพิทักษ์อุทยานแห่งชาติที่ พต. 2 (พุกระทิง) ประจำอยู่พร้อมที่จะบริการให้ความสะดวก และรักษาความปลอดภัยแก่ผู้มาใช้บริการ น้ำตกพุกระทิงแม้จะมีขนาดไม่ใหญ่นัก แต่ก็สวยงามด้วยสายน้ำ ที่ไหลลดหลั่นลงมาถึง 9 ชั้น มีน้ำเฉพาะในหน้าฝน
อ.โพนนาแก้ว
อ.โคกศรีสุพรรณ
อ.พรรณานิคม
โจวโนะอุจิ คัตสึยะ
โจวโนะอุจิ คัตสึยะ  เป็นตัวละครการ์ตูนจากการ์ตูนญี่ปุ่นเรื่องเกมกลคนอัจฉริยะ อายุ 16 ปี เป็นคนมีนิสัยใจร้อน ดูภายอาจเป็นแค่คนไม่เอาไหนทุก ๆ เรื่อง แต่เมื่อการดูเอลเริ่มขึ้นจะคล้ายกับกลายเป็นคนละคน เขามีส่วนสูง 178 ซม. หนัก 62 กิโลกรัม เลือดกรุ๊ป B อาหารที่ชอมคือเสต๊กและแกงกะหรี่
คัตสึยะเกิดเมื่อวันที่ 25 มกราคม ใน Battle city ไคบะ ลงชื่อให้โจวโนะอุจิว่า "เจ้าคนไม่รู้จักตัวเอง" ในปีที่พวกยูกิต่อสู่กับดูม่าเขาเป็นอีกคนที่ได้รับไพ่มังกรไร้นามเช่นเดียวกับยูกิ ในตอนท้ายดวงจิตของเขาถูกผนึกไว้แต่ก็รอดมาได้เพราะยูกิ เขาเป็นอีกคนที่ไปช่วยอาเทมที่โลกแห่งความทรงจำ
ไคบะ เซโตะ
ไคบะ เซโตะ  เกิดวันที่ 25 ตุลาคม เป็นตัวละครฝ่ายแอนตี้ฮีโร่รายสำคัญในมังงะและอนิเมะซีรีส์ เกมกลคนอัจฉริยะ ในฐานะผู้ถือหุ้นรายใหญ่และเป็นกรรมการผู้จัดการในบริษัทข้ามชาติที่มีชื่อว่า ไคบะคอร์ปอเรชั่น โดยไคบะมีความมุ่งหมายที่จะเป็นผู้เล่นการ์ดเกมดูเอลมอนสเตอร์ที่ยิ่งใหญ่ที่สุดในโลก เพื่อให้บรรลุเป้าหมายนี้ เขาต้องกำจัดคู่แข่งคนสำคัญ ซึ่งเป็นตัวเอกของเรื่องที่มีชื่อว่า มุโต ยูกิ ผู้ซึ่งเขาเป็นฝ่ายพ่ายแพ้ในหลายโอกาส
คุณลักษณะของตัวละคร.
เรื่องราวในวัยเด็กของไคบะได้ถูกกล่าวถึงอยู่ตลอดเวลาในอนิเมะและมังงะ แม้ว่าช่วงระยะเวลาที่หนึ่ง, สอง และสามจะมุ่งเน้นในส่วนดังกล่าว แม่ของเซโตะเสียชีวิตลงภายหลังจากการคลอดโมคุบะ และพ่อของพวกเขาก็เสียชีวิตลงเนื่องจากอุบัติเหตุในขณะที่เขามีอายุได้แปดปี จากสถานภาพของเด็กกำพร้า ญาติของพวกเขาผลาญมรดกจนหมดสิ้น และปล่อยให้พวกเขาอยู่ในสถานเลี้ยงเด็กกำพร้า – นามสกุลเดิมของพวกเขาไม่เป็นที่รู้จักในสังคม เมื่อเซโตะมีอายุได้สิบปี (สิบสองปีในเวอร์ชันภาษาอังกฤษ) หัวหน้าของไคบะคอร์ปที่มีชื่อว่าไคบะ โกซาบุโร่ ได้มายังสถานเลี้ยงเด็กกำพร้าเพื่อดำเนินการประชาสัมพันธ์สนับสนุน ไคบะเห็นโอกาสที่ท้าทายในการเล่นหมากรุก ซึ่งโกซาบุโร่ได้นำเซโตะและโมคุบะมาเลี้ยงดูโดยมุ่งหวังให้เป็นผู้ชนะ เขาชุบเลี้ยงเซโตะจนประสบความสำเร็จ (ในมังงะเขาใช้วิธีการโกง ในขณะที่ในอนิเมะใช้วิธีการศึกษารูปแบบ) และสองพี่น้องได้ถูกนำมาแสดงฝีมือ แต่โกซาบุโร่บังคับให้เซโตะเข้าเรียนในโรงเรียนที่มีแต่ความเข้มงวด ทำให้เขาได้เรียนในวิชาต่างๆ อันประกอบไปด้วย เศรษฐศาสตร์, สังคมศึกษา, ภาษาต่างประเทศ และทฤษฎีเกม หกปีต่อมา ดังที่เขาได้ศึกษาวิชาเหล่านี้ทำให้ไคบะมีทักษะและความรู้ ในขณะที่เขามีสิทธิถือครองหุ้นบริษัทไม่ถึงครึ่งหนึ่งของโกซาบุโร่ แต่โมคุบะก็ได้มอบเปอร์เซ็นต์ที่เขามีอยู่ให้เป็นหุ้นของเซบะ ไคโตะคอร์ป จากนั้นได้เข้ายึดการควบคุมบริษัทแทน และได้ทำการขับไล่พ่อเลี้ยงของเขาออกไป หลังจากนั้นในทันที โกซาบุโร่ได้อัตวินิบาตกรรมตัวเองโดยการโยนตัวออกไปทางหน้าต่าง ในเวอร์ชันอเมริกัน เขาได้อัปโหลดจิตใจของเขาเข้าไปอยู่ในซอฟต์แวร์ของไคบะคอร์ป ซึ่งเขาได้อาศัยอยู่ในโลกของไซเบอร์สเปซเป็นการชั่วคราว โดยเหตุการณ์เหล่านี้ได้เกิดขึ้นก่อนเหตุการณ์ที่มีอยู่ในมังงะหกเดือน และปรากฏบางครั้งหลังจากมีเหตุการณ์แข่งขันที่แบทเทิลซิตี้
ไคบะเป็นบุคคลที่ค่อนข้างหยิ่งยะโส และมีอัตตายึดตนเองเป็นศูนย์กลาง ซึ่งไม่ค่อยมีเวลาเอาใจใส่โมคุบะที่เป็นน้องชายของตน ทำให้เขาเป็นไปในลักษณะของแอนตี้ฮีโร่ ในเวอร์ชันต้นฉบับญี่ปุ่นเขาได้ละเลยการให้เกียรติผู้อื่น และมักใช้คำที่โอ้อวดตน แม้เขาจะมีบุคลิกดังกล่าว แต่เขาก็ยังอุทิศตัวและทำการปกป้องโมคุบะ รวมทั้งได้เสี่ยงชีวิตเพื่อช่วยน้องชายของเขาในหลายโอกาส ในทำนองเดียวกัน โมคุบะก็แสดงความภักดีต่อเซโตะตามที่เห็นเป็นผู้อยู่เคียงข้างตัวเขาเอง
แม้ว่าพลังเวทมนตร์และไอเท็มจะมีการใช้งานอยู่ในซีรีส์ แต่ไคบะก็เป็นคนมีเหตุผลไม่เชื่ออะไรง่ายๆ และมีความมั่นใจในเทคนิคและการสร้างภาพมายาได้ด้วยตนเอง ถึงแม้ว่ารูปแบบดังกล่าวจะมีแนวโน้มเกินจริงในเวอร์ชันภาษาอังกฤษ ซึ่งได้มีการนำเสนอในทั้งสองเวอร์ชันของอนิเมะและมังงะ ในท้ายที่สุดเขายอมรับไม่ได้กับสิ่งอธิบายเกี่ยวกับความแปลกประหลาด ในเหตุการณ์แฟนตาซีที่เขาได้ประจักษ์ตลอดมา จากความยึดติดที่มีอยู่ในสายเลือด ไคบะได้แสดงความสัมพันธ์ต่อเครื่องยนต์กลไกต่างๆ กระทั่งเป็นผู้ผลิตอุปกรณ์สร้างภาพโฮโลแกรมหลายอย่างสำหรับการดูเอล และได้รับการแนะนำโดยมาซากิ อันสึในอนิเมะพากย์ภาษาอังกฤษ ที่อาจเป็นสาเหตุการเกลียดมนุษย์ของเขา
ไคบะเปลี่ยนบุคลิกลักษณะจากช่วงที่สองของอนิเมะซีรีส์ที่สองเป็นต้นไป ในช่วงแรก ไคบะได้รับความสามารถของเพกาซัสในการอ่านจิตใจ ตลอดจนหัวใจแห่งการ์ด แม้เขาจะไม่ชอบยูกิกับโจวโนะอุจิ แต่เขาก็ไม่ได้แสดงท่าทีเป็นปฏิปักษ์ต่อพวกเขาอย่างตรงไปตรงมา ยกเว้นในช่วงตอนแรก อย่างไรก็ตาม ในช่วงที่สอง เขาได้ยอมรับถึงความเชื่อและเวทมนตร์ที่หายไป และในอนิเมะภาษาอังกฤษ เขาแสดงถึงพฤติกรรมดังกล่าวโดยการบอกว่ามันเป็นเรื่องหลอกลวงที่ไร้สาระ ความปรารถนาของเขาที่จะกำจัดยูกิยังได้เติบโตขึ้นจากความคับแค้นที่มีอยู่ในจิตใจ และไคบะได้แสดงถึงความไม่สนใจอย่างตรงไปตรงมาถึงความปลอดภัยของยูกิและพวกพ้อง แม้เขาจะเป็นเช่นนี้ แต่เขาก็ยังคอยช่วยพวกของยูกิเอาชนะเหล่าร้ายที่พวกเขาได้เผชิญอยู่บ่อยครั้ง ซึ่งอ้างว่ายูกิหรือเพื่อนของเขาได้เคยช่วยเอาไว้จึงไม่ต้องการติดหนี้บุญคุณต่อพวกของยูกิอีก หรือไม่ก็อาจเป็นเพราะความประสงค์ของวายร้ายเหล่านั้นขัดต่อผลประโยชน์ของเขาเอง สำหรับยูกิและพวกแล้ว เขาให้ความนับถือต่อยูกิเป็นอย่างมาก แต่กลับแสดงความนับถือต่อโจวโนะอุจิน้อยที่สุด
ในโลกแห่งความทรงจำที่ไคบะผ่านพบมาด้วยตนเอง นักบวชเซโตะได้รับการแนะนำ ซึ่งนักบวชเซโตะมีความเป็นปฏิปักษ์น้อยกว่าในยุคของไคบะ และมีภาพพจน์ที่มีความภักดีเป็นอย่างยิ่งด้วยความยึดมั่นด้านความยุติธรรมอย่างเด่นชัด
มังงะยุคต้น.
ในมังงะยุคต้น เซโตะได้พบว่าปู่ของเพื่อนร่วมชั้นที่มีชื่อว่ามุโต ยูกิ เป็นผู้ครอบครองการ์ดบลูอายส์ไวท์ดราก้อน ไคบะได้ขโมยการ์ดจากยูกิโดยการสลับกับของปลอม ยูกิได้ล่วงรู้ถึงการปลอมการ์ดและได้ทำการดูเอลกับไคบะเพื่อนำมันกลับ ยูกิ, ฮิโรโตะ ฮอนดะ และโจวโนะอุจิ คัตสึยะ
ภายหลัง ไคบะได้เชิญพวกยูกิไปเล่นเกม Death-T เกมแห่งความตาย ซึ่งมีอยู่ 5 ด่าน โดยไคบะอยู่ที่ด่านสุดท้าย หรือ Death-T 5
ไคบะ​ เซโตะ​ ทำการสร้างดูเอลดิสต์ขึ้นมาใหม่​ ในตอนแรกจัดให้มีการดูเอลกับภาพโฮโลแกรม​ แต่ค้นพบว่ามันไม่สำเร็จจึงติดต่อ​ จิน​ เพื่อนสนิทของตนให้มาช่วยทดสอบดูเอลดิสต์เพื่อใช้ในศึกดูเอลคิงดอม​ แต่ไคบะนั้นไม่รู้ว่าในตอนนั้น​จินคนปัจจุบัน​ที่เขารู้จักเกิดอุบัติเหตุ​และเสียชีวิต​ไปก่อนหน้านี้​แล้ว​ ทำให้ร่างของจินคนปัจจุบัน​นั้นถูกแทนที่ด้วยวิญญาณ​ของนายทวารหรือจินในอดีต​นั่นเอง​ เมื่อดูเอลดิสต์ประสบผลสำเร็จ​ ไคบะได้เชิญให้จินเข้าร่วมศึกดูเอลคิงดอมโดยกำหนดให้จินอยู่ในระดับ LV.8 แต่จินปฏิเสธ
ไคบะมีบทบาทแค่ตอนที่ออกมาสั่งให้จินดูแลไคบะ​ ครอ​ปเปอร์​เรชั่นแทนตนเองเท่านั้น
ไคบะ​ ได้ดูการดูเอลของจินกับมุโต้​ ยูกิ​หรืออาเทม​ เมื่อจินพ่ายแพ้​ ไคบะจึงรับรู้แล้วว่าจินคนนี้ไม่ใช่จินที่ไคบะรู้จัก​ และจินเองก็ได้เฉลยว่าแท้จริงแล้วนั้นเจ้าของร่างได้ตายไปแล้วก่อนหน้านี้​หลังจาก​นั้นก็ทำการอัตวินิบาตกรรม​เหมือนกับโกซาบุโร่​โดยการกระโดดจากหน้าต่างบนห้องทำงานของไคบะ​ แต่ไคบะสามารถ​ช่วยจินเอาไว้ได้​ ไคบะพูดบางอย่าง​กับจิน​ ทำให้วิญญาณ​ของจินยุคฟาโรห์​นั้นสลายหายไป​และจินคนปัจจุบัน​ก็ฟื้นกลับมา
ไคบะพัฒนา​ระบบของไคบะครอ​ปเปอร์​เ​ร​ชั่นจนกลายเป็น​บริษัท​เกมส์ที่โด่งดังและเป็นกำลังหลักทรัพย์​ใหญ่ของตลาดโลก​ โดยทำงานร่วมกันกับเปกาซัส​ มีโมคุบะและจินคอยช่วยเหลือ​ในงานวิจัยต่างๆ​ และบริษัท​ไคบะ​ ครอ​ปเปอร์เรชั่นเองก็ได้รับเด็กฝึกเข้ามา​คือ​ เคียวเซ็ทสึ​ ซึ่งไคบะเป็นผู้เลือกด้วยตนเอง
เด็ค.
ไคบะเป็นผู้ถือครองการ์ดบลูอายส์ไวท์ดราก้อน และสามารถทำการฟิวชั่นที่เกิดขึ้นจากมังกรทั้งสามเป็นบลูอายส์อัลติเมทดราก้อน และมีเทพคือโอเบลิสก์
อูเอคิ ผ่ามิติอลเวง
แสบซ่าส์ ผ่ากฎเทพ
เครื่องราชอิสริยาภรณ์รัตนวราภรณ์
เครื่องราชอิสริยาภรณ์รัตนวราภรณ์  เรียกอย่างย่อว่า ตรารัตนาวราภรณ์ และมีอักษรย่อว่า ร.ว. เป็นเครื่องราชอิสริยาภรณ์อันเป็นบำเหน็จในพระองค์ สถาปนาขึ้นโดยพระบาทสมเด็จพระมงกุฎเกล้าเจ้าอยู่หัวเมื่อปี พ.ศ. 2454 เพื่อเป็นเครื่องราชอิสริยาภรณ์สำหรับเชิดชูเกียรติคุณแก่ข้าราชการผู้ที่ตั้งใจรับราชการสนองพระเดชพระคุณด้วยความจงรักภักดีและมีความซื่อสัตย์สุจริตตลอดมา โดยเมื่อแรกสถาปนานั้นจะพระราชทานสำหรับฝ่ายหน้าเท่านั้น ต่อมา ในปี พ.ศ. 2465 พระองค์จึงสถาปนาเครื่องราชอิสริยาภรย์รัตนวราภร์สำหรับพระราชทานฝ่ายในด้วย เครื่องราชอิสริยาภรณ์รัตนวราภรณ์จัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 5 ของเครื่องราชอิสริยาภรณ์ไทย ปัจจุบัน พ้นสมัยพระราชทานแล้ว
ลักษณะของตรารัตนวราภรณ์.
เครื่องราชอิสริยาภรณ์รัตนวราภรณ์สำหรับฝ่ายหน้า กลางดวงตราเป็นรูปวงกลม กรอบประดับเพชร ขนาด 2.5 เซนติเมตร มีอักษรพระบรมนามาภิไธยย่อ "ร.ร." กับเลข "๖" ประดับเพชร หมายความว่า สมเด็จพระรามราชาธิบดีที่ 6 อยู่ภายในวงกลมบนพื้นลงยาสีขาบที่กรอบวงกลมทั้ง 4 ทิศ เป็นรูปพระวชิราวุธ มีรูปพระแสงศรกำลังรามทำด้วยทองไขว้ คันศรยื่นออกในระหว่างพระวชิราวุธทั้ง 4 ทิศ และมีรูปคมศรเพชรแทรกระหว่างพระวชิราวุธกับพระแสงศรกำลังราม 8 แสก เบื้องบนมีพระมหาพิชัยมงกุฎประดับเพชร ด้านหลังมีตลับแก้วสำหรับบรรุเส้นพระเจ้า (เส้นผม) ร้อยด้วยแพรแถบสีเหลืองขอบดำริมเหลือง กว้าง 3 เซนติเมตร ใช้สำหรับคล้องคอ
เครื่องราชอิสริยาภรณ์รัตนวราภรณ์สำหรับฝ่ายในนั้น ดวงตรามีเรือนทองกลมขนาด 3 เซนติเมตร ขอบประดับเพชร พื้นกลางลงยาสีขาบ มีอักษรพระนามาภิไธยย่อ ร.ร.๖ ประดับเพชร มีห่วงเป็นรูปพระมหาพิชัยมงกุฎขนาด 2 เซนติเมตร ประดับเพชร ข้างขอบเป็นรูปนาคสลับกับเพชราวุธ 4 มุม ด้านหลังมีตลับแก้วสำหรับบรรจุเส้นพระเจ้า (เส้นผม) เหนือพระมหาพิชัยมงกุฎมีอุณาโลมประดับเพชรและห่วงห้อยดวงตรา กับมีสังวาลย์อักษรพระบรมนามาภิไธยย่อ ราม.ร.๖ ทองลงยา ขั้นสลับกับพระมหาพิชัยมงกุฎ
พระบาทสมเด็จพระเจ้าอยู่หัวทรงไว้ซึ่งพระราชอำนาจที่จะพระราชทานและเรียกคืนเครื่องราชอิสริยาภรณ์นี้ได้ตามพระราชประสงค์ แต่จะพระราชทานสำหรับข้าราชการและประพฤติตนเป็นที่ต้องพระราชอัธยาศัย โดยห้ามมิให้ผู้ใดกราบบังคมทูลขอพระราชทานเพื่อตนเองหรือกราบบังคมทูลแนะนำเพื่อพระราชทานแก่ผู้อื่นเป็นอันขาด
ผู้ได้รับเครื่องราชอิสริยาภรณ์นี้ จะได้รับพระราชทานประกาศนียบัตรกำกับไว้ด้วย โดยถ้าผู้ได้รับพระราชทานเสียชีวิตลง สามารถมอบตรารัตนวราภรณ์ให้แก่ผู้รับมรดกเพื่อไว้เป็นเครื่องสักการบูชาต่อไป โดยไม่ต้องส่งคืน แต่จะไม่สามารถประดับตรานี้ได้
พลีสทีสเชอร์ สอนนักรักซะ
อมร วาณิชวิวัฒน์
อมร วาณิชวิวัฒน์ อาจารย์ประจำภาควิชาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย เป็นหนึ่งในผู้ที่ได้รับการเสนอชื่อและได้รับการโปรดเกล้าฯ แต่งตั้งเป็นสมาชิก สมาชิกสภาปฏิรูปแห่งชาติ (สปช.) ในด้านการเมือง (ได้รับการโปรดเกล้า ณ วันที่ 2 ตุลาคม 2557) ได้รับการแต่งตั้งโดยหัวหน้าคณะรักษาความสงบแห่งชาติ (คสช) ให้ดำรงตำแหน่งกรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) ณ วันที่ 5 ตุลาคม 2558 และกรรมการปฏิรูปแห่งชาติด้านกระบวนการยุติธรรม (ตำรวจ)
อมร วาณิชวิวัฒน์ เกิด ที่ อำเภอเมือง จังหวัดฉะเชิงเทรา ท่าน ดร อมรฯ มีชื่อเล่นว่า " ทอง " เป็นบุตรชายคนโตของครอบครัวนายดั่นยกห่ง และนางพเยาว์ วาณิชวิวัฒน์ ปัจจุบัน ดร อมร วาณิชวิวัฒน์ เป็นอาจารย์ประจำภาควิชาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย ได้รับการโปรดเกล้าฯ เป็น สมาชิกสภาปฏิรูปแห่งชาติ เมื่อวันที่ 2 ตุลาคม 2557 โดยคำสั่งหัวหน้าคณะรักษาความสงบแห่งชาติ (คสช) ได้รับการโปรดเกล้าให้ทำหน้าที่เป็น สมาชิกสมัชชาแห่งชาติ จากการเสนอชื่อแต่งตั้งโดยคณะรัฐมนตรี ในชุดรัฐบาลของ พล.อ.สุรยุทธ์ จุลานนท์ ดำรงตำแหน่งนายกรัฐมนตรี ภายหลังรัฐประหาร 19 กันยายน พ.ศ. 2549 ระหว่างวันที่ 17 เมษายน - 28 พฤษภาคม พ.ศ. 2551 นายอมร วาณิชวิวัฒน์ ได้ขอจดแจ้งรายชื่อศูนย์ศึกษาวิจัยและพัฒนากระบวนการยุติธรรมไทยในฐานะองค์กรภาคประชาชน (ประชาสังคม)กับสำนักงานสภาพัฒนาการเมือง สถาบันพระปกเกล้า (ดู รายชื่อ 731 องค์กรภาคประชาชนที่ได้จดแจ้งกับสภาพัฒนาการเมือง ) อาจารย์ฯ ได้รับการแต่งตั้งให้ดำรงตำแหน่ง "กรรมการที่ปรึกษากระทรวงกลาโหมด้านกฎหมาย" ซึ่งลงนามในคำสั่งโดย พลเอก ยุทธศักดิ์ ศศิประภา รัฐมนตรีว่าการกระทรวงกลาโหมในขณะนั้น และยังได้รับแต่งตั้งให้เป็นกรรมการที่ปรึกษาด้านการต่างประเทศของอดีตประธานรัฐสภา (นาย สมศักดิ์ เกียรติสุรนนท์) และตำแหน่ง ประธานอนุกรรมการด้านเศรษฐกิจ การเงิน การคลัง และ การพาณิชย์ เพื่อศึกษาส่งเสริมสนับสนุนด้านเศรษฐกิจของประเทศไทยในการเข้าสู่ประชาคมอาเซียน (AC ; ASEAN Community หรือ AEC; ASEAN Economic Community)) ใน ปี พ.ศ 2558 และ อมรฯ ได้มีการเดินทางศึกษาดูงานในกลุ่มประเทศอาเซียนหลายประเทศ เช่น การเดินทางศึกษาดูงานและพบปะบุคคลสำคัญของประเทศลาว เกี่ยวกับการส่งเสริมนักธุรกิจไทยในการเข้าสู่ประชาคมอาเซียน ในปี 2558 และยังเป็นกรรมการศึกษาการจัดตั้งเทศบาลนครแม่สอด เป็นเขตเศรษฐกิจพิเศษอีกด้วย (ในปัจจุบันเขตเศรษฐกิจพิเศษแม่สอดได้รับอนุมัติจาก คสช เรียบร้อยแล้ว) รวมทั้งการเดินทางสำรวจภูมิประเทศในภูมิภาคต่าง ๆ ทั้งในราชอาณาจักรและต่างประเทศ ในโครงการศึกษาดูงานของวิทยาลัยป้องกันราชอาณาจักร วปอ รุ่น 56 (ปรอ 26) เช่น ประเทศมาเลเซีย สิงคโปร์ เยอรมนี สาธารณรัฐเช็ก ออสเตรีย และ กัมพูชา เป็นต้น
อมร วาณิชวิวัฒน์ ได้สำเร็จการศึกษาปริญญาตรี รัฐศาสตร์บัณฑิต สิงห์ดำ รุ่นที่ 37 ภาควิชารัฐประศาสนศาสตร์ (รปศ) สาขาการบริหารงานบุคคล จาก จุฬาลงกรณ์มหาวิทยาลัย รัฐศาสตร์มหาบัณฑิต การบริหารรัฐกิจ มหาวิทยาลัยธรรมศาสตร์ วิทยาศาสตร์มหาบัณฑิต (อาชญาวิทยาและการบริหารกระบวนการยุติธรรม M.S. (Master of Science) in Criminology and Criminal Justice) จากมหาวิทยาลัยฟลอริดาสเตต เมืองหลวง Talahassee ประเทศสหรัฐอเมริกา มหาวิทยาลัยฟลอริดาสเตต#บุคคลชาวไทยที่สำเร็จการศึกษาจากมหาวิทยาลัยฟลอริดาสเตต ดุษฎีบัณฑิตทางด้านสังคมวิทยา จากมหาวิทยาลัยออกซฟอร์ด (นับเป็นชาวไทยคนแรกที่สำเร็จการศึกษาปริญญาดุษฎีบัณฑิตทางสังคมวิทยา D Phill in Sociology จากมหาวิทยาลัยแห่งนี้) และประกาศนียบัตรด้านการประกอบการธุรกิจ Building a Business ของ วิทยาลัยธุรกิจซาอิด (SAID) มหาวิทยาลัยออกซฟอร์ด แห่งสหราชอาณาจักร (ประเทศอังกฤษ) รายนามบุคคลจากมหาวิทยาลัยออกซฟอร์ด ทั้งนี้ในปี 2556 อาจารย์ ดร อมร วาณิชวิวัฒน์ สำเร็จการศึกษา ณ วิทยาลัยป้องกันราชอาณาจักร หลักสูตรป้องกันราชอาณาจักรภาครัฐร่วมรัฐเอกชน ปรอ 26 สังกัดหมู่ เสือ และเป็นกรรมการวิชาการของรุ่น ได้ร่วมนำเสนอผลงานยุทธศาสตร์ด้านการปฏิรูปการเมืองร่วมกับคณะกรรมการวิชาการของรุ่น ในงานสัปดาห์วิชาการความมั่นคงของ สถาบันวิชาการป้องกันประเทศในปี 2557 ในวันที่ 8 พฤษภาคม 2557 รวมทั้งเป็นกรรมการจัดทำยุทธศาสตร์ชาติของรุ่นอีกด้วย อาจารย์ ได้เป็นหนึ่งในผู้แถลงยุทธศาสตร์ชาติ ของวิทยาลัยป้องกันราชอาณาจักร วปอ 2556
คอลัมนิสต์.
ปัจจุบัน เป็นคอลัมนิสต์ประจำหนังสือพิมพ์กรุงเทพธุรกิจ และพิธีกรรายการ "คอข่าว" ทางสถานีโทรทัศน์ช่อง 7 เอชดี และพิธีกร รายการ "รู้รอบโลกกับอมร" รวมทั้ง "เคลียร์คัทชัดเจน สุดสัปดาห์" ทางสถานีโทรทัศน์เอ็นบีที
รถโดยสารด่วนพิเศษ สายสาทร–ราชพฤกษ์
รถโดยสารประจำทางด่วนพิเศษ สายสาทร–ราชพฤกษ์ หรือสายช่องนนทรี–ราชพฤกษ์ (ในสัมปทานใช้เลขสาย 402) เป็นระบบรถโดยสารประจำทางด่วนพิเศษ หรือ"บีอาร์ที" (BRT) สายนำร่องของกรุงเทพมหานคร และเป็นสายแรกของประเทศไทย เดินรถบนถนนนราธิวาสราชนครินทร์, ถนนพระรามที่ 3, สะพานพระราม 3 และถนนรัชดาภิเษก–ท่าพระ ระยะทาง 15.9 กิโลเมตร มีจุดจอดรับส่งผู้โดยสาร 12 สถานี โดยจัดช่องทางการเดินรถแยกจากช่องทางปกติบนพื้นถนนเดิมในทิศทางเดียวกัน ยกเว้นบนสะพานข้ามทางแยกและสะพานพระราม 3 ที่เดินรถในช่องเดินรถมวลชน (high-occupancy vehicle/HOV lane) ร่วมกับรถยนต์ที่มีผู้โดยสารตั้งแต่ 3 คนขึ้นไป และบริเวณทางแยกบางจุดที่ใช้ช่องทางร่วมกับรถทั่วไป
โครงการนี้เริ่มขึ้นเมื่อปี พ.ศ. 2548 ในสมัยของอภิรักษ์ โกษะโยธิน ผู้ว่าราชการกรุงเทพมหานคร ด้วยงบประมาณ 1,400 ล้านบาท หลังจากได้รับความเห็นชอบจากคณะรัฐมนตรีเมื่อวันที่ 3 มกราคม พ.ศ. 2550 เริ่มก่อสร้างจริงเมื่อปี พ.ศ. 2550 และมีกำหนดเปิดให้บริการในช่วงปี พ.ศ. 2551–2552 แต่ได้เกิดความล่าช้ามาอย่างต่อเนื่อง แม้การก่อสร้างสถานีเสร็จสมบูรณ์ไปก่อนหน้านั้นแล้ว เนื่องจากการจัดหาตัวรถโดยสารหยุดชะงักไปถึง 9 เดือนภายใต้กระบวนการตรวจสอบความโปร่งใสของกรมสอบสวนคดีพิเศษ (ดีเอสไอ) รวมไปถึงความล่าช้าในกระบวนการจัดซื้อพร้อมติดตั้งระบบขนส่งอัจฉริยะ, การก่อสร้างทางเดินเชื่อมระหว่างสถานีสาทรกับสถานีรถไฟฟ้าบีทีเอส ช่องนนทรีที่แยกสาทร–นราธิวาส และการก่อสร้างช่องทางเดินรถเฉพาะสำหรับบีอาร์ที โดยสามารถเปิดให้บริการได้เป็นครั้งแรกเมื่อวันที่ 29 พฤษภาคม พ.ศ. 2553
จนกระทั่งเมื่อวันที่ 6 กุมภาพันธ์ พ.ศ. 2560 กรุงเทพมหานครได้ออกแถลงการณ์ที่จะยกเลิกโครงการรถโดยสารด่วนพิเศษ ในวันที่ 1 เมษายน พ.ศ. 2560 ด้วยเหตุผลหลักคือขาดทุนสะสมปีละกว่า 200 ล้านบาท พ่วงด้วยปัญหาด้านการจราจรที่หนักยิ่งกว่าเดิม อาทิ ระบบไม่สามารถทำเวลาได้เนื่องจากประชาชนลักลอบใช้เส้นทาง และเพิ่มปัญหาการจราจรบนถนนทั้งถนนนราธิวาสราชนครินทร์ และถนนพระรามที่ 3 โดยโครงสร้างของสถานีทั้งหมดจะถูกรื้อทิ้ง และทำเป็นรถไฟฟ้าสายสีเทาส่วนใต้ พระโขนง–ช่องนนทรี–ท่าพระ โดยให้รถที่มาจากแยกวิทยุเลี้ยวเข้าถนนสาทร และหักเลี้ยวเข้าถนนนราธิวาสราชนครินทร์ ก่อนวิ่งตามเส้นทางเดิมของรถโดยสารบีอาร์ทีต่อไป แต่หลังจากการแถลงกลับเกิดเสียงคัดค้านอย่างหนักเนื่องจากประชาชนยังคงมีความต้องการในการใช้บริการ และบางส่วนมองว่าการยกเลิกโครงการจะทำให้ภาษีที่ถูกนำมาสร้างกลายเป็นเงินก้อนที่เปล่าประโยชน์ไป กรุงเทพมหานครจึงตัดสินใจเลื่อนแผนการยกเลิกโครงการฯ ออกไปก่อน และปรับอัตราค่าโดยสารจากเดิม 5 บาท เป็น 15 บาทตลอดสาย จนกว่าจะได้ความแน่นอนเรื่องการก่อสร้างรถไฟฟ้าสายสีเทา
เริ่มต้นจาก ถนนนราธิวาสราชนครินทร์ ที่แยกสาทร–นราธิวาสด้านทิศใต้ ผ่านแยกจันทน์–นราธิวาส แยกรัชดา–นราธิวาส เลี้ยวขวาที่แยกพระรามที่ 3–นราธิวาส เข้าสู่ถนนพระรามที่ 3 ขึ้นสะพานข้ามแยกพระรามที่ 3–วงแหวนอุตสาหกรรม, แยกสาธุประดิษฐ์, แยกพระรามที่ 3–รัชดา (ใต้สะพานพระราม 9) และแยกเจริญราษฎร์ ก่อนขึ้นสะพานพระราม 3 ข้ามแยกถนนตก แม่น้ำเจ้าพระยา ข้ามแยกบุคคโลและแยกมไหสวรรย์เข้าสู่ถนนรัชดาภิเษก–ท่าพระ แล้วเลี้ยวขวาไปสิ้นสุดที่ถนนราชพฤกษ์ บริเวณใต้สะพานข้ามแยกรัชดา–ตลาดพลู ฝั่งห้างสรรพสินค้าเดอะมอลล์ ท่าพระ